paragraph_text: Antonio I. od Monaka, punim imenom Antonio Grimaldi (?, 26. siječnja 1661. - ?, 20. veljače 1731.), monegaški knez od 1701. do svoje smrti, 1731. godine. Bio je posljednji muški izdanak dinastije Grimaldi, koja je vladala kneževinom Monakom. Vjenčanjem njegove kćeri Lujze Hipolite za Jacquesa de Goyon-Matignona, koji je uzeo obiteljsko prezime svoje supruge, nastavila se loza dinastije u ženskoj liniji.